מבצע אתגר כפול

אתגר כפול הוא מבצע צבאי של צה"ל, שנערך בשטחי רצועת עזה ב-5 בנובמבר 2008. בתאריך 19 ביוני 2008 החלה תקופה נוספת של רגיעה בין ישראל לבין רצועת עזה, והפעם רצועת עזה שנמצאת תחת שליטת החמאס. רגיעה זו הושגה לאחר משא ומתן בן מספר חודשים בתיווך עומאר סולימאן שר המודיעין המצרי. ההסכם כולל פתיחת המעברים והתקדמות בהשגת הסכם לשחרור החייל החטוף גלעד שליט. כחודש לפני המבצע התקבל מידע מודיעיני על מנהרת חדירה שחפר החמאס, שלוש מאות מטרים מעבר לגדר הגבול עם רצועת עזה, שאמורה הייתה לשמש לפעילות טרור. אלוף פיקוד הדרום, יואב גלנט, יזם מבצע לסיכול המנהרה, והוא אושר על ידי הרמטכ"ל גבי אשכנזי ושר הביטחון, אהוד ברק. המשימה הוטלה על גדוד הסיור של הצנחנים (שרף), עליו פיקד סא"ל ירון פינקלמן. על כוח סיירת צנחנים, עליה פיקד רב-סרן נמרוד לוטן הוטל לתקוף את המבנה שבתוכו היה מצוי פתח המנהרה בצד העזתי, ואילו על כוחות הפלנ"ט, עליה פיקד יניב בארוט, והפלחה"ן, עליה פיקד אלעד פרץ, הוטל לשמש ככוחות אבטחה במהלך הפשיטה, שיבודדו את הזירה מתגבורות ויסייעו במידת הצורך לכוח הסיירת. לכוח צורף גם כוח שריון וכוח מיחידת יהל"ם, שעליו הוטל להרוס את המנהרה. ב-4 בנובמבר 2008 פשט כוח מגדוד הסיור של הצנחנים (שרף), בפיקוד סא"ל ירון פינקלמן והשמיד בית ממולכד ומנהרה שחפר החמאס שלוש מאות מטרים מעבר לגדר הגבול עם רצועת עזה. במהלך הפשיטה הרגו הצנחנים שישה מחבלים. במהלך הלחימה, נתקל כוח הצנחנים באזרחים פלסטינים ששהו במרחב, ופינה אותם משטח הלחימה. בעת הלחימה ירו פעילי חמאס אש מרגמות לעבר הכוח, ממנה נפצעו 4 חיילים. לאחר שכוח מיחידת יהל"ם הרס את המנהרה באמצעות מטעני חבלה הכוח השלים את משימתו ונסוג חזרה לשטח ישראל. בנוסף ירה החמאס עשרות רקטות קסאם על עוטף עזה ובירי רקטות על אשקלון. ירי הרקטות נמשך גם אחרי שישראל נצרה את האש, ובתגובה סגרה ישראל את המעברים לרצועה. ב-12 בנובמבר הרג כוח צנחנים 4 מחבלים שהניחו מטען חבלה סמוך לכיסופים. בתגובה פתחו ארגוני הטרור, לרבות חמאס, בירי רקטות על שדרות, אשקלון ועוטף עזה. הירי נמשך לכל אורך חודש נובמבר ובתגובה שר הביטחון אהוד ברק הורה על סגירת המעברים עד שהירי יפסק. ב-18 בדצמבר 2008, עם תום תקופת ההודנא, החל ארגון החמאס במתקפה ארטילרית מתמשכת כנגד שדרות, אשקלון ויישובי עוטף עזה. מהלך זה הוביל, לאחר מספר ימים, לתחילתו של מבצע עופרת יצוקה. כוח צה"ל שפעל ברצועת עזה שב לישראל, דובר צה"ל, ‏ 5 בנובמבר 2008. מבצע אתגר כפול (אורכב 09.10.2020 בארכיון Wayback Machine) באתר עמותת עורב צנחנים. עמוס הראל, קצינים בצה"ל: עימות מחודש ברצועה כבר בחודש הבא, באתר הארץ, 9 בנובמבר 2008. חנן גרינברג ועלי ואקד, עזה: צה"ל ניסה לפוצץ מנהרה, 6 מחבלים נהרגו, באתר ynet, 4 בנובמבר 2008. חנן גרינברג ואילנה קוריאל, שישה חיילים נפצעו בפעילות צה"ל ברצועה, באתר ynet, 5 בנובמבר 2008. אמיר בוחבוט, אורי בינדר וסוכנויות הידיעות, עזה: כוח צה"ל פעל לפיצוץ "מנהרה מתקתקת", באתר nrg‏, 4 בנובמבר 2008. אמיר בוחבוט, מדוע מנסה ברק להחיות את הרגיעה?, באתר nrg‏, 14 בנובמבר 2008. רוני סופר, ישראל מאשרת רגיעה "בלי לפתוח שמפניות", באתר ynet, 18 ביוני 2008. רון בן ישי, רגיעה בעזה - מדריך למשתמש, באתר ynet, 17 ביוני 2008. עלי ואקד, חמאס: תגובה כואבת על כל הפרה ברגיעה, באתר ynet, 19 ביוני 2008. יועז הנדל ויעקב כץ, "ישראל נגד איראן, מלחמת הצללים", כנרת זמורה-ביתן, 2011, עמוד 191. גל פרל פינקל, ‏האויבים לא בסגר: גם בקורונה, צה"ל צריך להיערך למלחמה, בעיתון מקור ראשון, 15 באוקטובר 2020. גל פרל פינקל וסא"ל ירון, מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמוד 47 יפתח שפיר וגל פרל, לוחמה תת-קרקעית: אתגר חדש־ישן, בתוך הספר "'צוק איתן' השלכות ולקחים", המכון למחקרי ביטחון לאומי, נובמבר 2014, עמודים 49–53 עמוס הראל, אחרי עזה ולבנון, דווקא הקרב נגד הקורונה מעודד את ראש חטיבת המבצעים החדש, הארץ, 2 באוקטובר 2020. אמיר בוחבוט‏, המלחמה על הגדר: הונאה היא שם המשחק, באתר וואלה, 25 באפריל 2014. אמיר בוחבוט ואורי בינדר, עשרות רקטות על הנגב – פיקוד העורף העלה כוננות, nrg, ‏5 בנובמבר 2008 תומר ולמר ושי גבעתי, זמן דרום, רקטות במרכז אשקלון - כמה בני אדם לקו בחרדה, nrg,‏ 5 בנובמבר 2008 אמיר בוחבוט וירון ששון, חילופי אש בעזה: כח צה"ל הרג ארבעה מחבלים, nrg, 12 בנובמבר 2008 גל פרל פינקל, יוזמה היא משחק סכום אפס, באתר זמן ישראל, 18 בינואר 2021.